**Održana stručna rasprava o Nacrtu zakona o izmjenama i dopunama Zakona o društvima za osiguranje u organizaciji Odbora za finansije i budžet Narodne skupštine Republike Srpske**

08.04.2019

[](https://narodnaskupstinars.net/?q=ci/%D0%B2%D0%B8%D1%98%D0%B5%D1%81%D1%82%D0%B8/%D0%BE%D0%B4%D1%80%D0%B6%D0%B0%D0%BD%D0%B0-%D1%81%D1%82%D1%80%D1%83%D1%87%D0%BD%D0%B0-%D1%80%D0%B0%D1%81%D0%BF%D1%80%D0%B0%D0%B2%D0%B0-%D0%BE-%D0%BD%D0%B0%D1%86%D1%80%D1%82%D1%83-%D0%B7%D0%B0%D0%BA%D0%BE%D0%BD%D0%B0-%D0%BE-%D0%B8%D0%B7%D0%BC%D1%98%D0%B5%D0%BD%D0%B0%D0%BC%D0%B0-%D0%B8-%D0%B4%D0%BE%D0%BF%D1%83%D0%BD%D0%B0%D0%BC%D0%B0-%D0%B7%D0%B0%D0%BA%D0%BE%D0%BD%D0%B0-%D0%BE-%D0%B4%D1%80%D1%83%D1%88%D1%82%D0%B2%D0%B8%D0%BC%D0%B0-%D0%B7%D0%B0-%D0%BE%D1%81%D0%B8%D0%B3%D1%83%D1%80%D0%B0%D1%9A%D0%B5)

Odbor za finansije i budžet Narodne skupštine Republike Srpske organizovao je u Maloj sali Narodne skupštine stručnu raspravu o Nacrtu zakona o izmjenama i dopunama Zakona o društvima za osiguranje.

Cilj ove stručne rasprave je da narodni poslanici dobiju potrebne informacije, mišljenja i prijedloge stručne javnosti o predloženim izmjenama i dopunama Zakona o društvima za osiguranje koji je u skupštinskoj proceduri.

Ovim nacrtom preciziran je status i način rada filijale društva za osiguranje iz Federacije BiH, koja posluje na teritoriji Republike Srpske kao i njenih nižih organizacionih dijelova, a u skladu sa izmjenom pojma filijala.

Predloženo je povećanje osnovnog kapitala društava, u dvije faze, u cilju pripreme društava za uvođenje liberalizacije cijena osiguranja od autoodgovornosti. Ovo povećanje osnovnog kapitala pratilo je i povećanje garantnog fonda društava za osiguranje.

U stručnoj raspravi učestvovali su predstavnici Ministarstva finansija Republike Srpske, Republičkog sekretarijata za zakonodavstvo, Agencije za osiguranje Republike Srpske, Komisije za hartije od vrijednosti Republike Srpske, Banjalučke berze, Privredne komore Republike Srpske, te predstavnici nevladinih organizacija.